Előterjesztés: Zalakaros Város Önkormányzata Képviselőtestülete 2023. május 25-én tartandó ülésére

Napirend címe: Telekosztással vegyes adásvételi szerződés 2. módosítása
Készítette: Bognár Ottó Péter településüzemeltetési, hatósági és közbiztonsági referens
Tisztelt Képviselőtestület!
A Képviselőtestület korábbi döntésének megfelelően Zalakaros Város Önkormányzata és Horváth Vencel Zalakaros, Kossuth út 9. szám alatti lakos telekosztással vegyes adásvételi szerződést kötött a Zalakaros – Zalakomár kerékpárút rendezése érdekében, amely a szakhatóság elutasítása miatt korábban módosításra került.  A szakhatóság korábbi javaslatának megfelelően ismételten benyújtott módosított telekalakítási vázrajzot a szakhatóság ismételten elutasította, tekintettel arra, hogy a javasolt változás után vette észre, hogy a tervezett telekalakítás ellentétes lett volna az Étv. előírásaival, valamint a benyújtáskor hatályos HÉSZ előírásaival. 

A földügyi hatósággal és a szakhatósággal történt ismételt egyeztetés alapján Dömötörfy András földmérő üzemmérnök 17/2022. munkaszám alatt elkészítette a változási vázrajzot, mely alapján Horváth Vencel tulajdonát képező Zalakaros 083/4 hrsz-ú ingatlanból telekmegosztás után az alábbi ingatlanokat alakítják ki:
- Zalakaros külterület 083/32 helyrajzi számú, 168 m2 alapterületű, kivett kerékpárút megnevezésű ingatlant; 
- Zalakaros külterület 083/33 helyrajzi számú, 118 m2 alapterületű, kivett kerékpárút megnevezésű, ingatlant; 
- Zalakaros külterület 083/34 helyrajzi számú, összesen 1 ha 6148 m2 alapterületű és összesen 61,76 AK érték, rét, községi mintatér megjelölésű ingatlant.

A korábbi vázrajzhoz képest annyi a változás, hogy az Önkormányzat tulajdonába kerülő területek művelési ágai rétről kivett kerékpárúttá változnak. A változás átvezetése érdekében a Csetneki Ügyvédi Iroda elkészítette a telekmegosztással vegyes adásvételi szerződés 2. számú módosítását. A változások ingatlan-nyilvántartásban történő átvezetéséhez szükséges a Képviselőtestület jóváhagyása.

Határozati javaslat:

A Képviselőtestület

1. Elfogadja Dömötörfy András földmérő üzemmérnök (Nemespátró, Petőfi u. 27.) által a Zalakaros, 083/4 hrsz-ú földrészlet megosztásáról készített 17/2022. munkaszámú, a ZVKH Földhivatali Főosztályánál 620038/2023. számon iktatott változási vázrajzát. 
2. Egyetért azzal, hogy Zalakaros Város Önkormányzata megvásárolja telekosztás után kialakuló Zalakaros, külterület 083/32 helyrajzi számú, 168 m2 alapterületű, kivett kerékpárút megnevezésű és a kialakuló Zalakaros, külterület 083/33 helyrajzi számú, 118 m2 alapterületű, kivett kerékpárút megnevezésű  ingatlant.
3. Felhatalmazza a polgármestert a Csetneki Ügyvédi Iroda által készített telekmegosztással vegyes adásvételi szerződés 2. számú módosítása aláírására.

Határidő:             azonnal
Felelős:               Novák Ferenc polgármester 
Operatív felelős: Bognár Ottó Péter településüzemeltetési ügyintéző
                            Horváthné Juhász Barbara pénzügyi osztályvezető 

Zalakaros 2023. május 16.			
Novák Ferenc  		             
                                                 polgármester
